המשימה: אמזונס

המשימה: אמזונס היא תוכנית מציאות ישראלית ששודרה בערוץ 2 בזכיינית קשת, החל מ-9 ביולי 2016 ועד 24 בספטמבר 2016. את התוכנית הנחה גל אמיתי. התוכנית בוטלה לאחר עונה אחת, עקב חוסר עמידה בציפיות. הזוכה בפרס הגדול של מיליון שקל בעונה היחידה ששודרה היה יהודה יצחקוב.

החל מה-15 ביולי 2018 הסדרה משודרת בשידורים חוזרים בערוץ קשת 12, באיכות HD.

סקירה כללית
בתוכנית משתתפים 18 אנשים המחולקים לשלוש קבוצות. לאורך התוכנית על שלוש הקבוצות לחצות לאורך הנהר את הג'ונגלים של האמזונאס במשך כ-30 ימים. הקבוצה שתגיע אחרונה למחנה הלילה תאלץ לבחור את אחד מחבריה למשימת דו-קרב ממנה אולי יודח. הקבוצה שמספר חבריה יגיע לשני חברים בלבד תיטמע בקבוצות האחרות. המשתתף שייצא ראשון מהעבר השני של הנהר יוכתר כזוכה התוכנית ויזכה במיליון ש"ח.

רייטינג

מהלך התוכנית 
9 ביולי 2016 – 24 בספטמבר 2016 (תקופת מסע: 30 ימים)

התוכנית החלה את שידורה ב-9 ביולי 2016, בה התחרו שלוש קבוצות "אנקונדה" (צהוב), "יגואר" (אדום) ו"קונדור" (כחול). מהפרק הראשון ועד הגמר עברו המשתתפים תשעה שבטים: שבט הווארנים, שבט הסיונה סקויה, שבט הצאפרוס, שבט הקיצ'ואה, שבט האינקה, שבט הטצ'ילה, שבט השואר, שבט הקופאן ושבט האצ'ואר. הקבוצה הראשונה שהתפרקה הייתה קבוצת קונדור וחברותיה הגר קרויטורו ושחר כספי ניטמעו בשתי הקבוצות הנותרות כאשר הגר עברה לאנקונדה ושחר ליגואר.

בפרק חצי הגמר, נאלצה המשתתפת לי לוי לפרוש עקב בעיות בריאותיות ולכן החליפה אותה המשתתפת בתיה שיף והעפילה לגמר שכן על פי חוקי הפורמט משתתף שיעזוב בשל בעיות בריאותיות יוחלף במודח האחרון מהתוכנית.

פרק הגמר של התוכנית שודר ב-24 בספטמבר 2016 ואליו הגיעו שישה פיינליסטים. בגמר היו ארבע משימות כאשר בתום כל משימה פרט למשימה הראשונה, הפיינליסט שנשאר אחרון מסיים את דרכו בתוכנית. המודחת הראשונה בגמר הייתה הגר קרויטורו, השנייה בתיה שיף והשלישי רותם סמדג'ה. למשימה האחרונה אליה הגיעו אביאל כהן, מיטל דה רזון ויהודה יצחקוב, על שלושת הנותרים לצאת מהג'ונגל שברשותם תשעת הטוטמים של תשעת השבטים. את שלושת הטוטמים הראשונים הם כבר אספו במהלך המשימות הקודמות ואילו את שישת הטוטמים הנוספים עליהם למצוא בג'ונגל. אל המקום השלישי העפיל אביאל כהן עם טוטם נכון אחד, אל המקום השני הגיעה מיטל דה רזון עם שלושה טוטמים נכונים, ומנצח העונה היה יהודה יצחקוב עם ארבעה טוטמים נכונים והוא זכה במיליון שקל.

מתמודדים

דו-קרבים

ראו גם 
הישרדות (תוכנית טלוויזיה ישראלית)
הישרדות (תוכנית טלוויזיה אמריקאית)

קישורים חיצוניים 
"המשימה: אמזונס" באתר Mako

הערות שוליים

תוכניות מציאות ישראליות
קשת: תוכניות וסדרות
ערוץ 2: תוכניות וסדרות
תוכניות טלוויזיה שעלו לשידור בשנות ה-2010